Gerard Piqué

Gerard Piqué Bernabéu (født 2. februar 1987) er en spansk tidligere fotballspiller.Han har tidligere spilt for den engelske klubben Manchester United, og har siden sommeren 2008 vært sentral i Barcelonas forsvarsfirer. Han har siden 2010 også vært fast i førsteelleveren på det spanske landslaget, både på seniornivå og tidligere på Spanias U17- og U19-landslag. I 2006 var han med på å vinne U-19-EM, og han har både EM- (2012) og VM-gull (2010) med seniorlandslaget. 
Det faktum at Piqués etternavn er Bernabeu har ledet til litt forvirring angående hans opphav. Piqué deler nemlig navn med Santiago Bernabéu, hjemmebanen til Real Madrid. Real Madrids stadion har fått sitt navn etter Santiago Bernabéu, en tidligere president i hovedstadsklubben. Men navnet Bernabeu er velkjent også i Barcelona. Piqué er nemlig barnebarn av tidligere visepresident i FC Barcelona, Amador Bernabeu.


== Klubbkarriere ==


=== Manchester United ===
Piqué fikk sin ligadebut for Manchester United i oktober som innbytter, i 3–1-seieren over AFC Sunderland. Han fikk sin første kamp fra start i ligaen den 29. mars 2006 mot West Ham United hjemme på Old Trafford. 
Hans prestasjoner, for det meste på reservelaget, gjorde at han signerte en ny kontrakt i februar 2005. Den nye kontrakten løp til sommeren 2009. Den 3. august 2006 ble Manchester United enige med Real Zaragoza om en utlånsavtale for Piqué. Avtalen gjorde at spanjolen ble Zaragoza-spiller ut 2006/2007-sesongen. Sommeren 2007 returnerte han igjen til United. Piqué bar trøye nummer 19 i Manchester United, som han overtok etter at Giuseppe Rossi ble solgt til den spanske klubben Villarreal CF. 


=== FC Barcelona ===
Før sommeren 2008 ble det rapportert at Piqué ville returnere til FC Barcelona, hvilket han gjorde da han signerte en fireårskontrakt med den katalanske klubben den 27. mai 2008. Han skåret sitt første mål for FC Barcelona, 5. februar 2009, i 6–2-seieren mot erkerivalen Real Madrid CF. 
I Barcelona har Piqué blant annet vunnet den spanske ligaen fem ganger, og Mesterligaen tre ganger, og regnes som en av Barcelonas viktigste spillere.


== Landslaget ==
Han var del av det spanske laget som vant U19-EM i 2006.Han ble tatt ut i Spanias EM-tropp til EM i Frankrike 2016.Han ble tatt ut i Spanias tropp til VM i fotball 2018 i Russland.20. juni 2018 spilte han sin 100. landskamp for Spania.


== Personlig ==
I mars 2011 bekreftet han og sangeren Shakira at de er i et forhold. Sammen har de to barn, Milan Piqué Mebarak og Sasha Piqué Mebarak.


== Meritter ==
Manchester United FCFA Premier League (1): 2007/2008
FA Community Shield (1): 2007
UEFA Champions League (1): 2007/2008FC BarcelonaPrimera División (5): 2008/2009, 2009/2010, 2010/2011, 2012/2013, 2014/2015
Copa del Rey (3): 2008/2009, 2011/2012, 2014/2015
Supercopa de España (4): 2009, 2010, 2011, 2013
UEFA Champions League (3): 2008/2009, 2010/2011, 2014/2015
UEFA Super Cup (3): 2009, 2011, 2015
FIFA Club World Cup (3): 2009, 2011, 2015SpaniaVerdensmesterskapet i fotball (1): 2010
Europamesterskapet i fotball (1): 2012


== Referanser ==


== Eksterne lenker ==
Offisielt nettsted 
(en) Gerard Piqué – kategori av bilder, video eller lyd på Commons 
(en) Gerard Piqué på Internet Movie Database 
(en) Gerard Piqué hos The Movie Database 
(de) Gerard Piqué – Munzinger Sportsarchiv 
(en) Gerard Piqué – FIFA 
(en) Gerard Piqué – UEFA 
(fr) Gerard Piqué – LÉquipe 
(en) Gerard Piqué – Transfermarkt 
(en) Gerard Piqué – Transfermarkt (manager) 
(en) Gerard Piqué – national-football-teams.com 
(en) Gerard Piqué – WorldFootball.net 
(en) Gerard Piqué – Soccerbase.com 
(en) Gerard Piqué – FootballDatabase.eu 
Gerard Piqué på Facebook 
Gerard Piqué på Instagram 
Gerard Piqué på YouTube